Aleksandr Goryanin

Aleksandr Borisovich Goryanin (1941-jıl 25-aprel) sovet hám rus jazıwshısı, publicist, jurnalist, awdarmashı, hújjetli ssenariy avtorı, Rossiya Jazıwshılar awqamı aǵzası.

 Biografiyası 
Aleksandr Goryanin 1963-jılda Tashkent Mámleketlik universitetiniń geografiya fakultetin pitkerip, 12 jıl Orta Aziya boylap ekspediciyalarda islegen. 1977-jıldan berli Moskvada jasaydı. Aleksandr Rossiya mámleketlik kitapxanası úlken ilimiy xizmetkeri, «Vek» gazetası; sholıwshısı, «Mejdunarodnoye sotrudnichestvo v sfere obrazovaniya» jurnalı bas redaktorı, ITAR-TASS baspa úyi bas redaktorı, Rossiya Xalıqlar doslıǵı universitetiniń Rossiyanı úyreniw boyınsha universitetler aralıq orayı docenti. Házirgi waqıtta ózbetinshe izertlewshi, siyasiy hám PR joybarları qatnasıwshısı, radio hám televideniede shıǵadı.

 Ilimiy jumısları 
Aleksandr Barisovich «Razrusheniye xrama Xrista Spasitelya» (London, 1988), «Mifi o Rossii i dux natsii» (Moskva, 2002), «Tradicii svobodi i sobstvennosti v Possii» (Moskva, 2007), «Optimisticheskoye rossiyevedeniye» (Moskva, 2008), «Preobrajeniye Rossii» (Moskva, 2008), Tariyxıy hám jurnalistikalıq dilologiya «Rossiya: istoriya uspexa. Pered potopom» (Moskva, 2010) hám «Rossiya: istoriya uspexa. Posle potopa» (Moskva, 2011), «Nedootkritaya strana» (Moskva,2019) kitaplar avtorı. Bunnan tısqarı D.A.Yagodintsev penen teń avtorlıqta «Bog lyubit Rossiyu» kitabın jazǵan (Moskva, 2016). «Otechestvovedeniye» sabaqlıǵı avtorları jámiyeti aǵzası (Moskva, 2004) hám Milliy institutınıń instrategy. ru/pdf/325.pdf Rossiyada patriotlıq tárbiyası konceptsiyası esabatı: tariyxıy yad hám puqaralıq ońı strategiyasına doklad jazǵan.
Goryaninniń «Rossiya: istoriya uspexa» dilogiyası Rossiya Federaciyası bilimlendiriw hám ilim ministrligi mektep oqıwshıları ushın usınıs etilgen Rossiya Federaciyasi xalıqlar tariyxı, mádeniyatı hám ádebiyatı boyınsha «100 knig Rossii» dizimine kirgizildi.

«Noviy mir», «Zvezda», «Profil», «Ekspert», «Tiykarǵı tema», «Otechestvennye zapiski», «Russkaya misl» (Parij), «Literary», «Nezavisimaya» gazetaları hám basqa baspalarda Aleksandrdıń social-siyasiy hám mádeniy temalardaǵı 200 den aslam maqalaları baspadan shıǵarılǵan.«Azatlıq» radiosında svoboda. org/programs/cicles/civilwar/ 1917-jılǵı revolyuciya hám Rossiyadaǵı puqaralar urısı (1997-2000) kóplegen baǵdarlamalardıń avtorı.

2001-jıl «Zvezda» jurnalınıń ólshem hám uyqassız qara sóz benen jazılǵan kórkem shıǵarma bóliminde laureatı boldı («Gruz» gúrrińi ushın ). 2006-jıl analitikalıq jurnalistika salasındaǵı birinshi dárejeli sıylıqqa iye boldı («Ekspert» hám «Profil» jurnalları, «Industrial Weekly» gazetası hám VTB 24 Bank tárepinen shólkemlestirilgen). Eki márte «Znaniye - sila» jurnalı sıylıǵı laureatı (2012 hám 2016-jıllarda). Milliy besceller, sonıń menen birge, Ivan Petrovich Belkin sıylıǵına iye bolǵan.

 Derekler 

Kategoriya:Rossiyalı jazıwshılar
Kategoriya:Tashkentte tuwılǵanlar
Kategoriya:25-aprelde tuwılǵanlar